मुरैना। ग्रामीण इलाकों के मुक्तिधामों में अतिक्रमण होने और टीनशेड के अभाव में मृतकों का अंतिम संस्कार करना दुष्कर हो गया है, लेकिन अब ऐसा नहीं होगा। नईदुनिया के फोकस पृष्ठ पर प्रकाशित विशेष पैकेज 'यातानाओं से भरा अंतिम संस्कार' के जरिए यह समस्या सामने आई थी। जिसके बाद मुरैना प्रशासन ने गंभीरता दिखाते हुए ग्रामीण क्षेत्रों के मुक्तिधामों को अतिक्रमण मुक्त और टीनशेड युक्त करने के निर्देश दिए हैं।